 Caafimaadku waa shayga ugu horeeya ee qaran astaantii lagu suurayn karo, waa hawsha ugu horaysa ee looga baahanyahay in xukuumad kasta oo dunida daafaheed ka talisa muhiimadda ugu horaysa ka dhigto, waa daryeelka uu qaran mujtmacii ku horumariyo, balse markaynu u nimaadno Somaliland waxaasi oo dhami waxay u muuqdaan qaar aan xisaabtaba lagu darsan, akhristaha qiimaha mudanlow iska daa gobolada iyo degmooyinka dalka eh, caasimadda Somaliland oo ah halka hawl maalmeedka ugu weyn ee qaranku ka bildhaamo ayaad ka dheehan karta dayacaadaha iyo foolxumada weyn ee ka muuqda hawlahii caafimaadka Somaliland, ma jirto wax tirikoob ah oo Xukuumadda Daahir Riyaale ku samaysay dhakhaatiirta takhasuska ah ee dalka gudahiisa jooga professional doctors, ma jiraan tallooyin caafimaad iyo barnaamijyo wacyi gelineed oo dalka laga hirgeliyey, Hospitalka ugu weyn caasimadda Somaliland oo aan sidaasi uga durugsanayn halka uu degenyahay Daahir Riyaale Kaahin, waa mid gorayadu ka haaday. 